ΓΡΑΠΤΗ ΕΡΩΤΗΣΗ E-0597/02

υποβολή: Feleknas Uca (GUE/NGL) προς την Επιτροπή

(5 Μαρτίου 2002)

Θέμα: Χρησιμοποίηση ανήλικων στρατιωτών

Το συμπληρωματικό πρωτόκολλο σχετικά με τη χρησιμοποίηση ανήλικων στρατιωτών, με το οποίο απαγορεύεται η συμμετοχή ανηλίκων σε πολεμικές ενέργειες, τέθηκε πρόσφατα σε ισχύ. Σύμφωνα με εκτιμήσεις των Ηνωμένων Εθνών, περισσότεροι από 300 000 ανήλικοι στρατιώτες πολεμούν σήμερα, κυρίως σε περιοχές κρίσεων στην Αφρική και στην Ασία.

Μέχρι σήμερα έχουνπογράψει τη συμφωνία 96 κράτη, αλλά την έχουν κυρώσει μόνο 14, γεγονός που καταδεικνύει ότι πρέπει να αναληφθούν ακόμα πολλές ενέργειες, προκειμένου να σταματήσει η χρησιμοποίηση ανήλικων στρατιωτιών·

1. Ποιες δράσεις αναλαμβάνει η Ευρωπαϊκή Επιτροπή, προκειμένου να σταματήσει η χρησιμοποίηση ανήλικων στρατιωτών·

2. Έχει χρηματοδοτήσει η Επιτροπή κατά τη διάρκεια του προηγούμενου έτους σχέδια, με στόχο τον τερματισμό της συμμετοχής παιδιών στον πόλεμο· Εάν ναι, ποια είναι αυτά·

Απάντηση του κ. Nielson εξ ονόματος της Επιτροπής

(2 Μαΐου 2002)

Η Επιτροπή συμμερίζεται την ανησυχία του Αξιότιμου Μέλους και δεσμεύεται να καταπολεμήσει την ευρεία χρησιμοποίηση παιδιών-στρατιωτών την οποία θεωρεί απαράδεκτη. Το Πρωτόκολλο της Σύμβασης για τα δικαιώματα του παιδιού όσον αφορά τη συμμετοχή των παιδιών σε ένοπλες συγκρούσεις, το οποίο εγκρίθηκε από τη Γενική Συνέλευση των Ηνωμένων Εθνών στις 25 Μαΐου 2000, έτυχε της αμέριστηςποστήριξης της Επιτροπής.

Η βοήθεια και η προστασία των παιδιών που εμπλέκονται σε ένοπλες συγκρούσεις πραγματοποιείται μέσω διαφόρων προγραμμάτων της Επιτροπής, περιλαμβανομένης της Ευρωπαϊκής Πρωτοβουλίας για τα ανθρώπινα δικαιώματα και τη δημοκρατία. Η προώθηση των δικαιωμάτων των παιδιών ήταν μία από τις προτεραιότητες για χρηματοδότηση το 2001 και θα περιληφθεί στη χρηματοδότηση για την περίοδο 2002-2004.

Η Επιτροπή θεωρεί ότι η βοήθεια και η προστασία ευάλωτων παιδιών πρέπει να εξεταστεί στο ευρύτερο πλαίσιο της εξάλειψης της ένδειας, και συνεπώς στο πλαίσιο της κοινοτικής αναπτυξιακής συνεργασίας. Τα παιδιά αποτελούν μια σημαντική ομάδα στόχο της εξωτερικής βοήθειας της Κοινότητας, ιδίως σε τομεακές πολιτικές όπως η εκπαίδευση και ηγεία.

Επιπλέον, η Επιτροπή θεωρεί ότι τα παιδιά αποτελούν προτεραιότητα σε όλους τους τομείς που άπτονται της ανθρωπιστικής βοήθειας. Η δέσμευση αυτή αντικατοπτρίζεται σε συγκεκριμένα προγράμματα, έργα συνηγορίας στο εσωτερικό της Ένωσης και στην έρευνα με στόχο τη βελτίωση της διεθνούς ανθρωπιστικής ανταπόκρισης.

Η Επιτροπήποστηρίζει σθεναρά ένα πρόγραμμα προσανατολισμένο στη δράση και αποδίδει ιδιαίτερη σημασία στο θέμα των παιδιών-στρατιωτών, ιδίως προσπαθώντας να εντοπίσει και να εφαρμόσει τις αποτελεσματικότερες δράσεις που εστιάζονται στην κοινωνική και οικονομική επανένταξη.

Στο πλαίσιο αυτό, η Υπηρεσία Ανθρωπιστικής Βοήθειας (ECHO) επικεντρώνει την προσοχή της στην προστασία και τη βοήθεια των παιδιών. Λαμβάνονταςπόψη πρότυπα,ποχρεώσεις και αρχές που περιέχονται στη Σύμβαση για τα Δικαιώματα των Παιδιών, καθόλη τη διάρκεια του 2001ποστηρίχτηκαν ειδικά προγράμματα ανθρωπιστικής βοήθειας για παιδιά που έχουν πληγεί λόγω των συγκρούσεων. Το 2000 και το 2001, η ECHO διέθεσε πάνω από 40 εκατ. ευρώ σε προγράμματα για την προστασία και τη βοήθεια παιδιών παγκοσμίως. Ως παραδείγματα αναφέρονται: ψυχοκοινωνικήποστήριξη σε παιδιά-στρατιώτες (Σιέρα Λεόνε, Σουδάν, Κοσσυφοπέδιο, Πρώην Γιουγκοσλαβική Δημοκρατία της Μακεδονίας, Δυτική Όχθη, Λωρίδα της Γάζας και Λίβανο), χρηματοδότηση σχολείων σε καταυλισμούς έκτακτης ανάγκης για εκτοπισθέντες (Δυτικό Τιμόρ, Λαϊκή Δημοκρατία του Κονγκό, Σουδάν, Σιέρα Λεόνε, Κοσσυφοπέδιο, Πρώην Γιουγκοσλαβική Δημοκρατία της Μακεδονίας, Μαυροβούνιο) και προγράμματαγείας για παιδιά που έχουν πληγεί λόγω του πολέμου (Σουδάν).

Στο πολιτικό επίπεδο, η ECHO χρηματοδότησε ερευνητικές δραστηριότητες (όπως το πρόγραμμα για τη Σωτηρία των Παιδιών (Save the Children) που αποσκοπεί στην κατάρτιση ενός εγχειριδίου για άτομα που εργάζονται με παιδιά-στρατιώτες λαμβάνοντας ως βάση την εμπειρία της κοινότητας χορηγών βοήθειας, και

ένα σχέδιο του βελγικού Ερυθρού Σταυρού που αποβλέπει στη χάραξη βιώσιμων, σταθερών, θεσμικών και επιχειρησιακών στρατηγικών παρέμβασης). Το 2002, η ECHO σε συνεργασία με το Ταμείο των Ηνωμένων Εθνών για τα Παιδιά (Unicef), έχει ως στόχο τη βελτίωση της διαθεσιμότητας δεδομένων για παιδιά που είναι θύματα ενόπλων συγκρούσεων (συστηματική βάση δεδομένων). Όσον αφορά την παροχήποστήριξης, η ECHO δημοσίευσε ενημερωτικά φυλλάδια, χρηματοδότησε εκθέσεις φωτογραφίας και διοργάνωσε από κοινού με τη VOICE και τη Save the Children τη διάσκεψη για τη δυσχερή κατάσταση των παιδιών-στρατιωτών, στις Βρυξέλλες τον Οκτώβριο του 2001.

Στο πλαίσιο της Ευρωπαϊκής Πρωτοβουλίας για τα ανθρώπινα δικαιώματα και τη δημοκρατία (κεφάλαιο B7-7) για το 2000, παρασχέθηκε ουσιαστική στήριξη για ένα διετές έργο που ανέλαβε η Unicef στη Σιέρα Λεόνε όσον αφορά την προστασία και την επανένταξη παιδιών που συνδέονται με τις ένοπλες δυνάμεις και άλλων παιδιών που χωρίστηκαν από τις οικογένειές τους ως αποτέλεσμα της σύγκρουσης. Επιπλέον, το 2001, πρόσθετο ποσό ύψους 719 932 ευρώ διατέθηκε για την κοινωνική επανένταξη των παιδιών πρώην μαχητών στη Σιέρα Λεόνε.

Οι προσπάθειες αυτές αποτελούν αναπόσπαστο τμήμα της προώθησης και της προστασίας των δικαιωμάτων του ανθρώπου στο πλαίσιο ανθρωπιστικών ενεργειών και έχουν ιδιαίτερη σημασία ως σύνδεση αρωγής, αποκατάστασης και ανάπτυξης.